open-index/open-wikipedia-markdown huggingface dataset:
Terminal de Autobuses de Pasajeros de Oriente

**Terminal de Autobuses de Pasajeros de Oriente** (**TAPO**) er den østlige av de fire hovedbussterminalene i Mexico by. Den betjener rutene til og fra den sørøstlige delen av landet og Mexicogolfen. Selskapene som bruker terminalen, er ADO, OCC, AU, Estrella Roja og ATAH.

TAPO ligger øst i Mexico by, ved San Lázaro metrostasjon, på hjørnet av Eje 3 Oriente (Eduardo Molina) og Calzada Ignacio Zaragoza i Colonia 10 de Mayo i Venustiano Carranza. Terminalen åpna 21. november 1978. Den har et totalt areal på rundt 70&nbsp;000 m², og har blant annet ni ventesaler. Den har 71 perronger for avganger og 102 for ankomster. Hovedbygninga har en karakteristisk kuppelform.

## Eksterne lenker
*
Eje Central Lázaro Cárdenas

**Eje Central Lázaro Cárdenas** er en av de viktigste avenyene i Mexico by. Den er den sentrale av gjennomfartsveiene som kalles ejes viales. Veien går fra krysset med Avenida Río Churubusco i sør til den møter Anillo Periférico i nord. I sentrum går avenyen mellom Torre Latinoamericana og Palacio de Bellas Artes, og litt lenger nord passerer den Plaza de las Tres Culturas.

Avenyen ble åpna i 1952 og er oppkalt etter president Lázaro Cárdenas del Río. Den har tidligere hatt navna Avenida Panamá, Avenida Niño Perdido, Avenida San Juan de Letrán og Calle de Santa María la Redonda.

## Eksterne lenker
*
Magny

**Magny** er en norsk form av det islandske kvinnenavnet *Magný*, som er en nylaget sammensetting basert på de norrøne ordene *magn* eller *megin*, «makt, styrke», og *nŷr*, «ny». *Magny* er kjent i Norge fra 1880-årene, og har norsk navnedag 18. november. Varianten *Magni* kan også være et mannsnavn, se Magne.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Magny Tjelta Jaatun (f. 1967), norsk bildekunstner
* Magny S. Thomassen, norsk professor i miljø- og biovitenskap

## Referanser


## Eksterne lenker
*
Telefon Bay

**Telefon Bay** er en liten bukt i den nordvestre enden av havnebassenget Port Foster på Deceptionøya i den antarktiske øygruppen Sør-Shetlandsøyene. Navnet forekommer første gang på kart fra Charcots andre antarktisekspedisjon 1908–1910 og stammer fra DS «Telefon» som lå her for reparasjon etter å ha støtt på et rev i Bransfieldstredet.

Telefon Bay var senter for vulkanutbrudd i 1967 og 1970. Eksplosive utbrudd 4. desember 1967 førte til dannelsen av den nye øya Yelcho Island, 900 m lang, 250 m bred og 120 m høy. Utbruddet 12. august 1970 spredte aske over store deler av Antarktishalvøya og Sør-Shetlandsøyene. Det finnes flere kratersjøer i området, samt den seilbare lagunen Stancomb Cove.

## Referanser


## Eksterne lenker
* Telefon Bay (East)  Antarktistraktaten
Det Kongelige Opfostringshus

**Det Kongelige Opfostringshus** er en dansk kostskole opprettet 1. oktober 1753 av Frederik V på Christianshavn i det senere Søkvæsthus (som nå inneholder Orlogsmuseet). Arkitekt var J.C. Conradi. Opprinnelig var skolen oppfostringshus for gutter av enslige foreldre i trange kår, og målet var å lære dem opp  i håndverk og fabrikkarbeide. Gradvis vant vanlig skolegang over håndverket, og skolen ble en belønningsskole for flittige gutter. Etter noen år flyttet skolen til en bygning i St. Kongensgade, og i 1880 flyttet den til nye bygninger i Randersgade på Østerbro, tegnet av arkitekten Ludvig Knudsen. Bygningen inneholder i dag Heibergskolen. 

I 1878 ble det opprettet et legat og i september 1918 vedtok magistraten at man for fremtiden skulle benytte rentene til beste for oppfostringshuset, som deretter fikk navnet: **Det Kgl. Opfostringshus og Den Thorupske Stiftelse**

Siden 1953 har skolen ligget på Hellebækgård i Hellebæk og etter 1986 er også jenter også blitt tatt opp. Etter gammel tradisjon kalles skolens elever for *skorper* fordi man i gamle dager fikk rugbrød med fett på, og derfor er skolens navn i lokalsamfunnet *Skorpeskolen*.

Klasselotteriet ble opprettet i 1753 med det formål å gi kostskolen et økonomisk grunnlag. Inntekten som tilfalt Opfostringshuset fra lotteriene, beløp seg i gjennomsnitt opp mot 19000 riksdaler i året – mer enn det hadde kostet å reise skolens bygning på Christianshavn. Lotteriet var derfor en av skolens faste inntektsskilder, inntil Johann Friedrich Struensee tok lotteriet fra Opfostringshuset i 1771. Visstnok skulle lotteriet betale Opfostringshuset 6000 riksdaler årlig, som ved kronemyntens innføring i 1873 ble omregnet til 12000 kroner. Men denne kompensasjonen ble ikke indeksregulert, så det som i 1771 kunne finansiere kjøpet av et mindre gods, svarer 250 år senere knapt nok til en halv lærermånedslønn.

Det var gutter fra Opfostringshuset som trakk lotteriets gevinstlodd, inntil Klasselotteriet gikk over til elektronisk trekning i 2000.

## Skolen i dag
Det kongelige Opfostringshus ble nedlagt som kostskole i 2004, men fortsetter som et fond som skal administrere bruken av fondets bygninger i Hellebæk (Hellebækgaard).

Hellebækgaard benyttes nå som kurssted for mindre barn og deres foreldre av Københavns Kommune.

## Eksterne lenker
* www.ohf.dk  Opfostringshusforeningen
Jimei

**Jimei** (kinesisk: 集美区; pinyin: *Jíměi Qū*) er et bydistrikt i den subprovinsielle by  Xiamen i provinsen Fujian i Folkerepublikken Kina. 

Jimei har et areal på 275,79 km² og talte 177&nbsp;491&nbsp;innbyggere i (2004).

## Administrative enheter
**Subdistriktene** Jimei 集美街道, Qiaoying 侨英街道, Xinglin 杏林街道, Xingbin 杏滨街道

**Storkommenene** Guankou 灌口镇, Houxi 后溪镇

## Samferdsel
Xiamenbroen og 2008-Jimeibroen knytter Jimei til øya som utgjør Xiamen sentrum. Førstnevnte bro var lenge atferdsmulighet landeveien til Xiamen spesielle økonomiske sone.

Kinas riksvei 319 fører gjennom fylket. Riksveien begynner i Xiamen, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.

## Utdannelse
Jimei har en historie som går tilbake til 1910-årene som sentrum for Xiamens læreinstitusjober, fra barneaver til universiteter. Mye av dette skyldes innsats fra utenlandskineseren Chen Jiageng som opprettet Jimei utdannelsesselskap. Han var også viktig for opprettelsen qv Jimei University og Huaqiao University.

## Referanser


## Eksterne lenker
* Infoside
Fergeulykken i Burma 2009

**Fergeulykken i Burma 2009** var en kollisjon mellom en ferge og en oljelekter i Irrawaddy-deltaet i Burma den 15. november 2009.

Minst 50 personer omkom etter at passasjerfergen sank. Ulykken skjedde i et område som ble hardt rammet av Syklonen Nargis året før. Fergen var en trebåt med nesten 180 passasjerer om bord seilte mellom byene Pathein and Thetkelthaung, langs elva Ngawun da den kolliderte med en oljelekter under slep.

## Referanser
Femörefortet

**Femörefortet** (eller **Femöre fort**) er et kystartillerianlegg nedsprengt i fjellet på halvøya Femöre sydøst for Oxelösund på den svenske østkysten. Anlegget er på totalt 3300m², og de ulike delene av anlegget knyttes sammen av en over 450 meter lang tunnel.
Fortet inngikk i en serie lignende anlegg som ble bygd på 1960- og 70-tallet som invasjonsforsvar mot angrep fra Sovjetunionen. Innen det svenske forsvaret gikk anlegget under betegnelsen «Batteri OD». «Batteri OD» var det tredje av i alt 30 slike fort som ble bygget i Sverige under den kalde krigen. Disse fortene ble bygget i 3 forskjellige versjoner, kalt serie 1 til 3. «Batteri OD» var et av totalt 6 serie 1-fort, som kjennetegnes av at hele anlegget var tilgjengelig via tunneler i fjellet.
Femörefortet ble nedlagt i 1997, og det var opprinnelig planlagt at det skulle saneres i 2003. Grunnet lokalt engasjement ble i stedet store deler av fortet bevart, og benyttes i dag for museumsformål. Siden 2003 har fortet vært åpent for regelmessige omvisninger.

Bevæpningen bestod av tre 7,5 cm tårnkanoner m/57 med en rekkevidde på 13 kilometer.

Bemanningen bestod av 70 mann. Fortet var selvforsynt med strøm og vann i opp til en måned og var bygget for å kunne motstå kjemiske våpen og taktiske kjernevåpen.


Fil:Femörefortet, 1960-tal.jpg|Øvelse på fortet på 1960-tallet.
Fil:Tunell Femörefortet.jpeg|Del av forbindelsestunnel i fjellanlegget.
Fil:Manskapsforlegning_femörefortet.jpeg|Manskapsforlegning i den sentrale delen av fjellanlegget.


## Eksterne lenker
* 
* Femörefortet på Subterranea Britannica
Haora

**Haora** eller **Howrah** (bengali: , *Haoṛa*) er en industriell by og et kommunestyre i distriktet Haora i den indiske delstaten Vest-Bengal. Det er hovedkvarteret for Haora Sadar underavdeling i distriktet. Byen som ligger på vestbredden av Hugli-elven, er Kolkatas dobbeltby. Faktisk inngår byen, *Haora Municipal Corporation*, i Kolkatas storbyområde. Haora er Vest-Bengals nest største by, både arealmessig og befolkningsmessig. De to byene er forbindet av Howrahbroen (også kjent som *Rabindra Setu*), Vidyasagar Setu (også kjent som *andre Huglibro*) og ferjetrafikk mellom ulike moloer i de to byene. Ved folketellingen i 2001 hadde byen 1&nbsp;007&nbsp;532 innbyggere.

Howrah stasjon fungerer som en terminal (sentralstasjon) for to av Indias jernbanesoner: den østre jernbanen og den sørøstlige jernbanen. Det er også seks andre jernbanestasjoner i byen, inkludert jernbaneknutepunktet Santragachhi og terminalen Shalimar stasjon&mdash;alle de seks er en del av Indias South Eastern Railway nettverk. Haora er også endestasjon for den bengalske hovedbanen. De to nasjonale hovedveiene&mdash; NH 2 og NH 6&mdash;er forbindet til Vidyasagar Setu via Kona Expressway. En av Grand Trunk Roads endepunkter ligger ved Indian Botanical Gardens, hvor de unike banyantrærne står. Denne botaniske trehagen er Indias eldste, og ble oppført i 1786. Bengal Engineering College, nå et teknisk universitet, er en fremstående utdanningsinstitusjon i Haora. 

Haora er en stor industriby der det blant annet produseres tekstiler, glass, konfeksjon, sigaretter, batterier, treprodukter og all slags halvfabrikater av jute og bomull.

## Etymologi
Navnet kommer av ordet *[[Haor]]*&mdash;som er det bengalske ordet for en våtmark, et typisk sted hvor vann og mudder samler seg. Ordet i seg selv ble først brukt i østlige deler av Bengal (nå Bangladesh), men nå gjelder det altså Vest-Bengal. 

## Referanser


## Eksterne lenker
* Offisiell nettside for Haora distrikt (engelsk)
* Haoras historie fra offentlig kilde (engelsk)
NM i speiding

**Norgesmesterskapet i [[speiding]]** arrangeres hvert år. Mesterskapet ble første gang arrangert i 1989 og var frem til og med 2008 et arrangement for Norges speiderforbund.

Fra 2009 ble NM i speiding et felles arrangement med deltagere fra begge speiderforbund i Norge; Norges speiderforbund og Norges KFUK-KFUM-speidere.

Patruljene som deltar i NM har kvalifisert seg gjennom konkurranser i de ulike speiderkretsene i Norge. Vinneren kan kalle seg «Norges beste speiderpatrulje», og får en gullfarget vandrepokal formet som en stor skjerfknute.

## Oppgavene
Oppgavene i NM består av både praktisk speiderkunnskap og teori. I tillegg teller samarbeid i patruljen, matlaging inkl oppvask, patruljeområde & hygiene med i bedømmingen.

Lørdagen starter gjerne med en praktisk oppgave. De siste årene (fra 2021) har det vært en femtimers økt om klima og miljø etter lunsj, i tillegg til matoppgava. Disse aktivitetene skulle gjennomføres samtidig. Patruljedrift ble dermed et viktig tema for en vellykket gjennomføring. Søndagen ble brukt til praktiske oppgaver i patruljene.

## Eksterne lenker
*
Mathis

:*For den norske barne-TV-serien fra 1975, se [[Mathis (TV-serie)]]*

**Mathis** er et mannsnavn med flere opprinnelser. Det er:
* en fransk og tysk form av *[[Matthias]]*, som er en gresk form av et hebraisk navn med betydning «Guds gave».
* en alternativ skrivemåte av *[[Mattis (navn)|Mattis]]*, som er den nordiske formen av *Matthias*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Mathis Mathisen (f. 1937), norsk forfatter
* Odd Mathis Hætta (f. 1940), norsk redaktør
* Isak Mathis O. Hætta (f 1968), norsk samisk politiker
* Mathis Olimb, norsk ishockeyspiller
* Mathis Wackernagel, sveitsisk miljøforkjemper
* Mathis Bolly, norsk fotballspiller

## Referanser


## Eksterne lenker
*
Asher Book

**Asher Monroe Book** (født 18. september 1988 i Arlington i Virginia) er en amerikansk sanger, musiker og skuespiller. Han oppdaget tidlig sine musikalske evner, og allerede som 6-åring fikk han en birolle i en Broadway-musikal. Han opparbeidet seg raskt et navn i musikkbransjen da boybandet V Factory, hvor han er frontfigur, ble opprettet i 2006. I 2009 fikk han rollen som Marco i nyinnspillingen av den gamle klassikeren *[[Fame]]*, og i filmen synger han sangen «Try».  Asher er også gitarist og pianist, han begynte å spille piano i ung alder. Han sier også at han begynte med skuespill på grunn av hans lidenskap for musikk.

## Eksterne lenker
* 
* 
* 
* 
* Asher Book på Buzzworthy.mtv.com
Alberto Ascari

**Alberto Ascari** (1918–1955) var en italiensk racerfører og dobbelt vinner av førermesterskapet i Formel 1. Han er en av bare to italienske Formel 1-verdensmestre i historien til denne sporten. Ascari var en veldig overtroisk mann og han insisterte på å alltid bruke en lyseblå hjelm som han mente ville bringe lykke. 

Faren til Ascari var også racerfører og det er blitt funnet flere likheter mellom dødsfallene av Alberto og faren hans. Alberto Ascari døde den 26. mai 1955 i en alder av 36 år. Faren hans, Antonio Ascari, var også 36 år da han døde den 26. juli 1925. Både faren og sønnen vant 13 mesterskap hver i Grand Prix og begge to kjørte en bil med nummer 26. Begge to ble drept bare fire dager etter at de overlevende alvorlige racerbilulykker. Begge to havnet i et dødelig krasj ved utkjørselen av det venstre hjørnet av racerbanen og både far og sønn etterlot seg en kone og to barn da de døde. 

Alberto Ascari ble sendt til hvile ved siden av graven til faren hans på Cimitero kirkegården som ligger i Milano. Han blir husket som en av de aller beste racerførerne gjennom alle tider. I 1992 ble han innlemmet i International Motorsports Hall of Fame og det er en gate i Roma som oppkalt til minne om ham. 

## Fullstendige resultater fra Formel 1-verdensmesterskapet
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Delt kjøring med Dorino Serafini
*  - Delt kjøring med José Froilán González
*  - Delt kjøring med Luigi Villoresi

## Referanser

## Eksterne lenker
* 
* 
*
Luigi Fagioli

**Luigi Fagioli** (født 9. juni 1898 i Osimo, Italia, død 20. juni 1952) var en italiensk racing- og Formel 1-fører. Han slet mye med helseproblemer, inkludert lammende revmatisme som gjorde at han måtte droppe flere billøp. Men han er likevel blitt rangert som en av Italias aller beste racerbilsjåfører gjennom tidene. 

Han døde på grunn av store indre skader som han påførte seg under et kappløp som var blitt holdt som en del av Monaco Grand Prix. Under dette kappløpet krasjet han med bilen og påførte seg så store indre skader at han døde på sykehuset tre uker senere. 

## Resultater
### Fullstendige Formel 1-resultater
(Forklaring) (resultater i uthevet skrift indikerer **pole position**, resultater i kursiv indikerer *raskeste runde*)

**Noter til tabellen:**
*  - Delt kjøring med Juan Manuel Fangio. Begge ble tildelt halve poeng.

### Formel 1-resultater som ikke talte i verdensmesterskapet

### Det europeiske mesterskapet

## Referanser


## Se også
* Liste over Formel 1-førere
## Eksterne lenker
* 
* 
*
Achille Varzi

**Achille Varzi** (født 8. august 1904 i Italia, død 1. juli 1948 i Sveits) var en italiensk racerfører. Som ung mann var han en vellykket motorsykkel-racer før han begynte med billøp i 1928. Varzi vant 6 Grand Prix-løp i 1934 mens han kjørte for bilmerket Alfa Romeo.

Med etter å ha kjørt for Alfa Romeo en stund under ledelse av Enzo Ferrari bestemte Varzi seg for å slutte seg til laget til Auto Union-laget og han kjørte for dem mellom 1935 og 1937. Varzi elsket det gode liv som pengene og berømmelsen som racerfører førte med seg. Varzi begynte å få alvorlige personlige problemer, inkludert en avhengighet til morfin.

Han var dessuten sjalu fordi han ble overskygget av lagkameraten Bernd Rosemeyer. Men han klarte å vinne sin tredje Tripoli Grand Prix i sitt tredje forskjellige kjøretøy. I 1938 tok han en pause som racerfører og da den andre verdenskrig begynte stoppet nesten hele racingmiljøet i Europa opp.

Under krigen klarte Varzi å overvinne sin narkotika-avhengighet og han slo seg til ro med sin nye kone som het Norma Colombo. Etter krigen gjorde Varzi et comeback i en alder av 42 år. I 1947 vant han tre mindre Grand Prix-løp, og reiste deretter til Argentina for å kjøre løp i Buenos Aires Grand Prix. Men under ett av billøpene han var med på begynte det å regne kraftig. Bilen hans skled på den våte veibanen. Bilen blir kastet rundt og Varzi blir drept. Varzis død resulterte i at bruken av hjelmer ble påbudt under løp. Bruk av hjelm hadde vært valgfritt tidligere. I løpet av hans karriere gjennomførte han hele 139 løp som han vant 33 av.

## Referanser


## Eksterne lenker
* 
* 
*
Mysore

**Mysore** (kannada: , *Maisūru*) er den nest største byen i den indiske delstaten Karnataka. Byen er administrativt sentrum for distriktet Mysore og avdelingen Mysore, og ligger om lag 146 km sørvest for Bangalore, som er Karnatakas hovedstad. Navnet *Mysore* er en engelsk versjon av *Mahishūru*, som betyr *Manishas opphold*. *Manisha* står for Mahishasura, en djevel i den hinduistiske mytologien. Byen er spredt rundt på et område som dekker 151 km² og ligger nederst i høydedraget Chamundi. Det finnes et universitet (University of Mysore) i Mysore. 

Mysore er kjent for festlighetene som finner sted under Dasarafestivalen, når byen besøkes av et stort antall turister. Med Mysore forbinder man også Mysorejasmin, malerstil fra Mysore, den søte matretten Mysore pak, Mysore Peta (tradisjonell silketurban) og klesplagget som blir kalt Mysore silke sari. 

Jernbanen forbinder byen Mysore med Bangalore, og derifra går det jernbanelinjer videre til blant annet Chennai og Mumbai. 

## Eksterne lenker
* Mysore bys offisielle nettside (engelsk)
* Offisiell nettside for turisme i Mysore (engelsk)
* Veier i Mysore (virtuelle turer) (engelsk)
Richard Seaman

**Richard Seaman** (født 4. februar 1913 i  Sussex, England, død 25. juni 1939 i Belgia) var en av de største britiske racerkjørerne før andre verdenskrig. Han var med på [Mercedes-Benz] sitt lag fra 1937 til 1939. Han kjørte i en Mercedes-Benz W125  og i 1938 vant han Grand Prix i Tyskland i nærvær av Adolf Hitler. Det har blitt sagt at Hitler ikke likte at det ikke var en tysker som vant dette løpet at han sluttet å komme på lignende løp i fremtiden.

I 1937 signerte han en ny kontrakt med Mercedes-Benz og han gikk dermed imot ønskene til moren hans som ikke ville at han skulle kjøre for «nazi-laget». I desember 1938 giftet han seg med Erica Popp som var datteren til direktøren for BMW. Dette gjorde han også imot sin mors ønsker. 

Under Belgias Grand Prix på Circuit de Spa-Francorchamps-banen i 1939 krasjet han med bilen sin inn i et tre. Han døde bare noen få timer senere og ble kun 26 år gammel. Richard Seaman ble gravlagt ved Putney Vale Cemetery i London, og hans grav vedlikeholdes fremdeles av Mercedes-Benz.

## Referanser


## Eksterne lenker
*
Rudolf Caracciola

**Rudolf Caracciola** (1901–1959) var en racerfører fra Tyskland. Han vant det europeiske førermesterskapet i 1950. Dette tilsvarer den moderne Formula One World Championship. Han vant også den europeiske Hillclimbing Championship tre ganger. Caracciola kjørte for Mercedes-Benz og han fikk kallenavnet Regenmeister eller «Regnmester» på grunn av sin dyktighet under våte forhold. 

Caracciola begynte med racing mens han jobbet som lærling på en bilfabrikk i 1920-årene. Først begynte han med motorsykler og deretter med sportsbiler. Mens han kjørte for Mercedes-Benz vant han sine to første Hillclimbing EM i 1930 og 1931. Han byttet deretter til Alfa Romeo i 1932 og da vant han Hillclimbing VM for tredje gang. I 1933 etablerte han racingteamet Scuderia CC med sine kollega og racersjåfør Louis Chiron. På grunn av et krasj med bilen under Monaco Grand Prix fikk han flere brudd i det høyre låret. Noe som gjorde at han måtte slutte med racing i over enn et år. 

Etter det vendte han tilbake til det nylig reformerte Mercedes-Benz racing teamet i 1934. For dette laget vant han tre EM-titler, i 1935, 1937 og i 1938. Som de fleste tyske racing-førere i 1930-årene, ble Caracciola medlem av nazistenes paramilitære gruppe NSKK, men han ble aldri et medlem av NSDAP. Han returnerte til racingmiljøet etter at den andre verdenskrig var over, men han krasjet under kvalifiseringen for Indianapolis 500 i 1946. Han gjorde nok et comeback i 1952 men ble stoppet av et annet krasj under et sportsbil-løp i Sveits. Etter det pensjonerte han seg.

## Referanser


## Eksterne lenker
* 
* 
*
Visakhapatnam

**Visakhapatnam** (telugu , ; også kalt **Vizag**) er en havneby i den indiske delstaten Andhra Pradesh, på østkysten av India. Byen er administrasjonssenter for distriktet med samme navn, og hjem for den indiske marinens *Eastern Naval Command*. Byen har et areal på 540&nbsp;km², og en befolkning på 969&nbsp;608&nbsp;personer.

Byen sies å ha fått navnet sitt fra gudinnen Visakha (guden for tapperhet); *patnam* er telugu for «by».

## Referanser
Coimbatore

**Coimbatore** (tamilsk: ), også kjent som **Kovai** (tamilsk: ), er den nest største byen i den indiske delstaten Tamil Nadu. Byen er det administrative sentrum i distriktet Coimbatore og et viktig sted for tekstilvev og ingeniørvitenskap i Sør-India. Coimbatore utgjør en del av den gamle Kongu Nadu-regionen i Sør-India, hvor mennesker fra byen var de første som etablerte en territorial delstat. Byen ble erobret av britene i 1799. Coimbatore by med sine forstadsområder har en befolkning på 2 millioner innbyggere. Innenfor næringslivets sirkler blir byen ofte kalt *Sør-Indias Manchester*. 

Byen som ligger langs breddene av Noyyal-elven og ved den østre delen av fjellpasset Palghat Gap, er godt kjent for sine mange tekstilfabrikker, ingeniørselskaper, produsenter av bildeler, helsefasiliteter, utdanningsinstitusjoner, behagelig vær, gjestfrie folk og for dens **Kongutamilsk** (også kjent som Kovaitamilsk). Faktisk er området rundt Coimbatore blant. de mest industrialiserte i delstaten Høydedragene Ooty, Coonnor og Valparai ligger i nærheten av Coimbatore og gir god utsikt over hele byen, noe som trekker mange turister til byen gjennom hele året.

## Eksterne lenker
* Offisiell nettside for Coimbatore kommunestyre (engelsk)
* Coimbatore på Open Directory Project (engelsk)
Jean Behra

**Jean Behra** (født 16. februar 1921 i Nice, Frankrike, død 1. august 1959 i Berlin, Tyskland) var en fransk Formel 1-fører som kjørte for Gordini, Maserati, BRM, Ferrari og Porsche. Selv om han aldri vant et løp i Formel 1-mesterskapet så vant han en rekke løp utenom verdensmesterskapet.

## Karriere
Behra begynte med motorsykkelracing i 1938, men grunnet andre verdenskrig ble karrieren satt på vent. Etter krigen kjørte han for Moto Guzzi og vant fire franske mesterskap mellom 1948 og 1951. Fra rundt 1950 gikk han gradvis over til bilsport. Han deltok i 24-timersløpet på Le Mans fra 1950, og begynte å kjøre i Formel 1-mesterskapet for Gordini fra . Selv om bilene viste seg å være motorsvake og upålitelige, så ble Behra værende i Gordini i ytterligere to sesonger.

I  gikk han til slutt over til Maserati, men i konkurranse mot det mektige Mercedes-teamet med Juan Manuel Fangio og Stirling Moss var muligheten for seire liten. Da Mercedes året etter trakk seg fra racing etter katastrofen på Le Mans i 1955 ble Moss hyret av Maserati, og Behra måtte være hans andrefører i . Da Moss gikk til Vanwall i  trodde Behra at han skulle få sjansen som førstefører, men så dukket Fangio opp i Maserati og ble verdensmester. Behra hadde dog suksess i sportsvognsracing og vant i 1957 12-timersløpet på Sebring. I  gikk han til BRM men bilen viste seg upålitelig. Han gjorde det dog bra for Porsche i sportsvognsracing og bakkeløp. I  gikk han til Ferrari, som partner med Tony Brooks. Men etter at han måtte bryte Frankrikes Grand Prix på Reims-Gueux havnet han i en krangel med teamsjefen Romolo Tavoni og endte opp med å slå til han. Behra fikk sparken fra Ferrari.

### Dødsfall
Selv om han var sparket fra Ferrari var Behra fremdeles ansatt hos Porsche, og han dro til Berlin for å delta i Tysklands Grand Prix på AVUS-banen i en Behra-Porsche. Dagen før Grand Prix-løpet deltok han i et løp for sportsbiler på samme bane i sin Porsche RSK. Løpet gikk i kraftig regnvær og Behra mistet kontrollen over bilen og krasjet over toppen av den beryktede bankingen på AVUS-banen. Han ble kastet ut av bilen, traff en flaggstang og rullet ned bakken bak banen. Han pådro seg et kraftig brudd på hodeskallen og hadde også knekt de fleste ribbeina. En lege som kom til stedet like etter konkluderte med at sammenstøtet hadde drept Behra umiddelbart.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Delt kjøring med Harry Schell
*  - Delt kjøring med Cesare Perdisa
*  - Delt kjøring med Roberto Mieres

## Referanser
Safir (seilbåt)

**Safir** er en seilbåt med en konstruksjon basert på den tidligere OL-klassen 5.5.

## Konstruksjon
Skroget er bygd i glassfiber-armert plast i enkellaminat med forsterkninger og dekket er i sandwich. Kjølen er nedbygd og har tolv bunnstokker som gir en veldig kraftig konstruksjon. Kjølen er bly. Båten har doble ror – ett kjølror og ett friliggende ror.

Safiren har en brøkdelsrigg med gjennomgående mast. Enkle vinkelrette salingshorn og bakstag gir en veldig trimbar rigg. De fleste båtene har selvslående fokk.

Innredningen er ulik mellom de fleste Safirer, da de er selvbygde.

Formene for skrog, dekk mm og verktøy for mastprofilen eies av Svenska Safirförbundet.

## Seilegenskaper
Safiren er fremfor alt en kryssbåt som seiler høyt mot vinden i fart opp til 6,5 knop. På medvind begrenses farten av skroglengden. Maksfart på rolig sjø ligger på omkring 9–10 knop.

Det slanke skroget gjør at båten beholder sine fine kryssegenskaper selv når den krenger i likhet med R-båter og Skjærgårdskryssere.

## Kappseiling
Båtene kappseiles både på bane og på distanse rundt om i Sverige. I flere av de største seilasene i Sverige starter Safirene i egen klasse. Safiren har hatt Svensk mesterskap-status siden 1980. Denne statusen mistet de i 2009, da de ikke klarte å oppdrive nok deltagere.

Safiren er kun anerkjent som klassebåt i Sverige.

## Geografisk spredning
De fleste båtene seiler i Sverige (153 stk.) og Danmark (42 stk.), men en del båter finnes også i Finland, Norge og Tyskland.

## Eksterne lenker
* Svenska Safirförbundet
* Dansk Safirklub
Bhuj

**Bhuj** (gujarati: ) er en by i Kachchhdistriktet i delstaten Gujarat i India. Den ble grunnlagt av Rao Hamirji i 1510 og ble hovedstad i 1549. Det første Swaminarayan Sampraday-tempelet ble bygget i Bhuj i 1822. 

I januar 2001 ble byen rammet av et større jordskjelv som forårsaket stor skade.

## Samferdsel
Bhuj har jernbanelinjer til Ahmadabad, Mumbai og Delhi. Innenrikslufthavnen er Bhuj lufthavn.

## Eksterne lenker
* Kachchh University i Bhuj
Jabalpur

**Jabalpur** (hindi ) er en by i den indiske delstaten Madhya Pradesh. Byen er administrasjonssentrum i distriktet og divisjonen med samme navn. Jabalpur er med sine 1&nbsp;117&nbsp;200&nbsp;innbyggere en av Madhya Pradeshs største byer, og var ved folketellinga i 2001 Indias 27.&nbsp;største tettsted.

Navnet kommer fra arabisk *jabal* «fjell» og sanskrit *pura* «by». *Jabal* er også rota i navnet på Gibraltar, opprinnelig *Jebel al Tariq* («Tariqs fjell»).

## Referanser



## Eksterne lenker
*
Heteronemiidae

* Heteronemiini
* Paraleptyniini
* Pygirhynchini

**Heteronemiidae** er en delgruppe av spøkelsesinsektene som igjen tilhører de «gresshoppelignende insekter». 

## Utseende
Lange og tynne, pinnelignende insekter. Antenner og bein er lange og slanke.

## Levevis
Som andre spøkelsesinsekter er de planteetere som lever på busker og trær, der de er utmerket kamuflert.

## Utbredelse
Familien har sin hovedutbredelse i Sør- og Mellom-Amerika, men det finnes også noen arter i Nord-Amerika og på Madagaskar.

## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Orthopteroida
***** Ordenen spøkelsesinsekter, Phasmatodea
****** Underorden Verophasmatodea
******* Overfamilien Pseudophasmatoidea
******** Familie Heteronemiidae Rehn, 1904
********* Stamme Heteronemiini Rehn, 1904 – 25 arter
********** Slekten *[[Heteronemia]]* Gray, 1835
********** Slekten *[[Minteronemia]]* Zompro, 2004
********** Slekten *[[Spinonemia]]* Zompro, 2004
********** Slekten *[[Splendidonemia]]* Zompro, 2004
********** Slekten *[[Xeropsis]]* Redtenbacher, 1906
********* Stamme Paraleptyniini Zompro, 2004 – 8 arter
********** Slekten *[[Parabacillus]]* Caudell, 1903
********** Slekten *[[Paraleptynia]]* Caudell, 1904
********** Slekten *[[Xiphophasma]]* Rehn, 1913
********* Stamme Pygirhynchini Redtenbacher, 1906 – 47 arter
********** Slekten *[[Canuleius]]* Stål, 1875
********** Slekten *[[Ceroys]]* Audinet-Serville, 1838
********** Slekten *[[Pygirhynchus]]* Audinet-Serville, 1838

## Kilder
* Liste over artene, Phasmida Species File Online

## Eksterne lenker
* 
* Bildegalleri over nordamerikanske arter
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
Tonje Steinsland

**Tonje Steinsland** (født 1969) er en norsk journalist og programleder.

Hun har arbeidet som fjernsynsjournalist siden 1991. Hun startet som programleder for *[[U (TV-serie)|U]]* (NRK) og har siden vært dokumentarist og gravende reporter i *[[Brennpunkt (NRK)|Brennpunkt]]* (NRK) og reporter og nestleder i TV 2s *[[Rikets tilstand (TV-program)|Rikets tilstand]]*. Fra 2004 til 2008 laget Steinsland sin egen samtaleserie, *[[Tonje Steinsland møter]]*… på samme kanal. Tonje Steinsland var fra 2010 til 2012 programleder for *[[TV 2 Skole]]* sammen med Ingunn Kyrkjebø. Steinsland har tidligere vært programleder i *[[Dokument 2]]*. I 2012 ble hun redaksjonssjef for programmet *[[Vårt lille land]]*, som vant to Gullruter for første sesong.

## Utmerkelser
* Fått Skupdiplom i 1997 for avsløringen av Stråleskandalen på Radiumhospitalet
* Fått Skupdiplom i 2001 for avsløringen av omskjæring av norske jenter
* Vunnet Gullruten for beste aktualitetsprogram med *[[Valentinballet]]*
* Vunnet Gullruten for beste aktualitetsprogram med *Norske jenter omskjæres*
* Nominert til Gullruten for *[[Tonje Steinsland møter]] [[Kim Friele]]*

## Programleder
* *[[Vårt lille land]], [[TV 2]]
* *TV 2 Skole*, TV 2
* *Dokument 2*, TV 2
* *Tonje Steinsland møter...*, TV 2
* *U'', NRK

## Referanser


## Eksterne lenker
*
Olaf Østensen

**Olaf Magnus Østensen** (født 1950) er en norsk statstjenestemann. Han arbeider i Statens kartverk, der han er leder for enheten Strategisk og Teknologisk Utvikling (STU).

Østensen er utdannet matematiker og avla i 1977 hovedfag ved Universitetet i Oslo. 

Østensen er særlig kjent for sitt arbeidet med tilrettelegging og tilgjengeliggjøring av kartinformasjon og har gjort en særlig innsats etablering av standarder for geografisk informasjon. Internasjonalt er han leder for komitéen i Den internasjonale standardiseringsorganisasjonen som har til oppgave å komme fram til internasjonale standarder for geografisk informasjon, ISO/TC 211. Østensen er også leder for det norske Standardiseringsrådet, som fremmer forslag om IKT-standarder for offentlig sektor. 

Det kongelige hoff kunngjorde 17. november 2009 at kongen har utnevnt Østensen til ridder av 1. klasse av St. Olavs Orden «for samfunnsnyttig virke.» Det ble videre opplyst at det ved beslutning om tildeling er «lagt vesentlig vekt på Østensens pionerarbeid knyttet til nasjonalt standardiseringsarbeide og utvikling av tilgang til offentlig informasjon.»

## Referanser
Hotel Park Bergen

**Hotel Park Bergen** er et hotell i Bergen, beliggende i Harald Hårfagres gate 35 på Nygårdshøyden, like ovenfor sentrum av Bergen. Hotellet består av to historiske bygninger fra 1880 og 1890. Hotellet er medlem av De Historiske Hotel og Spisesteder.

Hotellet har en særpreget stil, med en blanding av historiske møbler og antikviteter med elementer av moderne design, og skiller seg derfor fra dagens vanlige kjedehoteller.

## Hotellets historie
Bergen opplevde en storstilt vekst i perioden 1880 til 1910. I øvre del av Nygårdshøyden, der Hotel Park i dag ligger, ble det bygget en rekke viktorianske villaer og gårder med en stil inspirert av Berlin, København og Stockholm. Desto høyere man kom opp på Nygårdshøyden, desto mer utsmykkede og prangende ble bygningene i mer eksklusive og lysere gateløp. Rundt 1890 var området rundt Nygårsdsparken hovedsakelig bebodd av byens bedrestilte og øvre elite.

Hovedhuset er oppført i 1890 og ble oppført som bolig for en av byens finere familier.  I 1897 ble huset kjøpt av konsul Conrad Mohr (1849–1926) og var i denne familiens eie helt frem til 1974.  Familien Mohr var forøvrig nære omgangsvenner av Edvard Grieg og hans kone Nina. I en lengre periode rundt århundreskiftet var konsul Mohr engasjert i planer sammen med Edvard Grieg om å lansere en konsertsal i Bergen. Dette arbeidet skulle derimot ta lang tid, og først i 1978, lenge etter de to herrers bortgang, sto Bergens konserthus "Grieghallen" ferdig – bygget på nedre deler av Nygård, like nedenfor Hotel Park.  

 I en lang periode var huset i Harald Hårfagresgate hjem for enslige kvinner, drevet gjennom stiftelsen "Agnete Mohrs Minde". Siden 1974 har det vært hotelldrift i bygningen. Familien Klohs overtok hotellet i 1979 og har satt sitt preg på hotellet og har klart å bevare et historisk preg over bygningen både utvendig og inne.

Bygningen som ligger på andre siden av gaten ble oppført i 1880 av købmand Eilert Engelsen, som med sin kone, sine 6 barn og diverse tjenestepiker bodde her gjennom lengre tid. I nyere tid var bygget eiet av Universitetet i Bergen, og som en naturlig utvidelse av hotelldriften i hovedhuset, overtok familien Klohs dette bygget i 1997.

## Eksterne lenker
* Hotellets nettsider
* Kartplassering på google maps
* De Historiske Hotel og Spisesteders nettside
* Bergen byleksikon på nett, om Park Hotel
Agathemeridae

* *[[Agathemera]]*

**Agathemeridae** er en delgruppe av spøkelsesinsektene som igjen tilhører de «gresshoppelignende insekter». Familien står ganske for seg selv systematisk sett og blir i dag regnet å utgjøre en underorden for seg. Den omfatter bare én slekt med ganske begrenset utbredelse i Sør-Amerika. 

## Utbredelse
Familien har en begrenset utbredelse i et belte på midten av Sør-Amerika, men finnes ikke i de nordlige eller sørlige delene av kontinentet.

## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Orthopteroida
***** Ordenen spøkelsesinsekter, Phasmatodea
****** Underorden Agathemerodea
******* Familie **Agathemeridae** Bradler, 2003
******** Slekten *[[Agathemera]]* Stål, 1875
********* *[[Agathemera claraziana]]* (Saussure, 1868)
********* *[[Agathemera crassa]]* (Blanchard, 1851)
********* *[[Agathemera elegans]]* (Philippi, 1863)
********* *[[Agathemera grylloidea]]* (Westwood, 1859)
********* *[[Agathemera luteola]]* Camousseight, 2006
********* *[[Agathemera maculafulgens]]* Camousseight, 1995
********* *[[Agathemera mesoauriculae]]* Camousseight, 1995
********* *[[Agathemera millepunctata]]* Redtenbacher, 1906

## Kilder
* Liste over artene, Phasmida Species File Online

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om gresshopper, kakerlakker vandrende blad- og pinner og saksedyr.
Alf Graven

**Alf Graven** (født 3. juni 1915 på Tynset, død 3. februar 1999 i Helgeroa) var en norsk motstandskjemper under andre verdenskrig. Graven var med i Kompani Linge fra starten av. Linge trengte gode skiløpere og Graven ble tatt ut. I tillegg var Graven en dyktig fallskjermjeger. Graven forlot Norge ombord på MK «Hugin» den 14. august 1941 og ankom Lerwick på Shetland den 17. august. Graven med i kommandogruppe Grebe der han opererte under dekknavnet «Per». Gruppa gjennomførte en rekke aksjoner for å direkte og indirekte ramme okkupasjonsmakten. 
For sin krigsinnsats ble Alf Graven tildelt St. Olavsmedaljen med ekegren samt andre nasjonale og internasjonale utmerkelser.

## Referanser
Kandla

**Kandla** (gujarati ) er en by i Kutchdistriktet i delstaten Gujarat i India. Den ligger innerst i Kutchgulfen og er en av de største havnene på vestkysten av India. Kandla vokste frem på 1950-tallet, siden havnebyen Karachi tilfalt Pakistan ved Delingen av Britisk India i 1947.

I 1998 ble byen rammet av en tropisk syklon. Offisielle kilder oppgav 1000 omkomne, men lokale mener at tallet var nærmere 10&nbsp;000. Mesteparten av de omkomne var illegale immigranter som jobbet i havneområdet og bodde i slumområder i regionen.
Purmo

**Purmo** er en tidligere kommune i landskapet Österbotten i Finland. Kommunen hadde  innbyggere i 1973. Kommunen var enspråklig svensk med 96,8 % svensktalende i 1960.

Den 1. januar 1977 ble kommunene Esse og Purmo slått sammen med Pedersöre. Bygden Purmo i Pedersöre har nå  innbyggere (2009).

*Lostenen* i *Överpurmo* er en flyttblokk som er 16&nbsp;m høy. Steinen ble fredet i 1937.

## Referanser




## Eksterne lenker
* ''Uppslagsverket Finland'', Purmo
* Pedersöre kommun
VIPS

**VIPS - Varsling Innen PlanteSkadegjørerer** er et samarbeid mellom Bioforsk og Norsk Landbruksrådgivning. Tjenesten gir oversiktskart over registrerte angrep av skadegjørere. 

## Eksterne lenker

* VIPS
Gibraltarsk pund

**Gibraltarsk pund** (valutategn: **[[Pundtegn|£]]**; valutakode: **GIP**) er valutaen i Gibraltar. Den er direkte konvertibel med britiske pund. Gibraltars regjering er også Gibraltars sentralbank. Som sådan kontrollerer regjeringen GIP, med ansvar å prege mynter og trykke sedler.

1 gibraltarsk pund deles i 100 pence *(entallsform: penny)*. De gibraltarske myntene har *samme verdier, størrelser og metalltyper* som sine britiske motstykker, men har eget design. Det samme gjelder sedlene. 

Gibraltarske pund er ikke tvungent betalingsmiddel (*legal tender*), noe sted i Storbritannia (kun på Gibraltar, som er et *Britisk oversjøisk territorium*). Selv om Gibraltarske pund ikke er *legal tender*, er de lovlig å benytte, og blir iblant funnet i sirkulasjon i Storbritannia for øvrig. I Gibraltar kan britiske pund benyttes (eventuell veksel gis tilbake i Gibraltarske pund eller britisk pund, som også sirkulerer på Gibraltar). 

## Historie
I 1898 ble britiske pund innført som eneste, gyldige valuta i Gibraltar. Siden 1927 har gibraltarske myndigheter trykket egne sedler. Siden 1988 har de også framstilt egne mynter.

Det britiske parlamentets *The Currency Notes Act* i 1934 ga gibraltarske myndigheter offisielt retten til å trykke egne sedler, og garanterer også for disse sedlene ved at en fast vekslingskurs på én til én mot britiske pund ble slått fast.

## Referanser


## Eksterne lenker

* Banknotes of Gibraltar: Catalog of Gibraltar Shillings and Pounds 
* The current banknotes of Gibraltar (engelsk, tysk)
Kakskerta

**Kakskerta** er en tidligere kommune i det finske landskapet Egentliga Finland. Kommunen hadde  innbyggere i 1963. Kakskerta var en finskspråklig kommune.

Kakskerta ble slått sammen med Åbo den 1. januar 1968 og er nå en bydel i Åbo. Kakskerta bydel består i hovedsak av øyene *Kakskerta* og *Satava* som ligger sør for sentrum av byen. 

På Kakskerta ligger herregården *Brinkhall* fra 1793

## Referanser
EM i svømmesport 2006

Det **Europeiske mestereskapet i svømmesport 2006** ble avholdt i byen Budapest i Ungarn, fra 26. juli &ndash; 6. august 2006. Det ble konkurrert i grenene svømming på langbane, stuping, synkronsvømming og svømming i åpent vann.

## Svømming
### Medaljetabell

### Resultater menn

### Resultater damer

## Stup
### Medaljetabell

### Resultater menn

### Resultater damer

## Synkronsvømming
## Medaljetabell

### Resultater

## Svømming i åpent vann
### Medaljetabell

### Resultater menn

### Resultater damer

## Eksterne lenker
* 
* Budapest 2006 offisielle hjemmeside
* Svømmerangeringer Resultater
Jord og vannovervåking i landbruket

**Jord og vannovervåking i landbruket** (*[[sic]]*) (**JOVA**) er et nasjonalt overvåkingsprogram for jordbruksdominerte nedbørsfelt. Nedbørfeltene som overvåkes representerer ulike jordbruksområder i Norge, med særlig fokus på belastede driftsformer og regioner.

JOVA-programmet ble startet opp i 1992 med det formål å dokumentere miljøeffekter av landbruksdrift gjennom innsamling og bearbeiding av data fra overvåkingsfeltene samt andre relevante kilder. JOVA danner et viktig grunnlag når tiltaksanalyser skal utarbeides. Tiltaksanalysene er meget sentrale i arbeidet med implementering av vannforskriften som oppfølging av EUs rammedirektiv for vann (Vanndirektivet).

## Samarbeidspartnere i JOVA

*Bioforsk
*Mattilsynet
*Fylkesmannens miljø- og landbruksavdeling i flere fylker
*NIVA (Norsk institutt for vannforskning) 
*IRIS (International Research Institute of Stavanger)

## Eksterne lenker

* JOVA
* Bioforsk
* NIVA
* Mattilsynet
* IRIS
Krigsdeltagerforbundets hederstegn

**Krigsdeltagerforbundets hederstegn** er en norsk utmerkelse, som ble tildelt av Krigsdeltagerforbundet. Utmerkelsen er godkjent til bruk på norsk militær uniform og klassifiseres i gruppe 4 «andre norske utmerkelser». Hederstegnet ble innstiftet i 1968.

Krigsdeltagerforbundets hederstegn er utformet som et hvitemaljert sirkulært bånd som er brutt nederst, der et opprett sverd i gull er plassert med hjaltet i åpningen av det brutte båndet. Båndet har innskriften «KRIGSDELTAGERFORBUNDET» i gull bokstaver. Klingen av sverdet strekker seg over midtmedaljongen og under båndet slik at spissen stikker opp i overkant av båndet. Midtmedaljongen er svart og uten motiv. Medaljen er opphengt i et blått bånd.

Krigsdeltagerforbundet ble etablert 5. mai 1947 for å fremme interessene til og fellesskapet mellom dem som hadde deltatt på norsk side i den andre verdenskrig. Forbundets hederstegn ble tildelt dem som hadde ytt særlig viktige bidrag til organisasjonen og dens sak.

Kong Harald er tildelt Krigsdeltagerforbundets hederstegn.

## Referanser


## Litteratur
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
*Oversikt over norske sivile og militære utmerkelser i *f-xtra*, nr. 1, 2009, bilag til *[[Forsvarets Forum]]*, nr. 11, 2009
Hessens fortjenstorden

**Hessens fortjenstorden** (tysk: *Hessischer Verdienstorden*) er en tysk orden, som tildeles av ministerpresidenten i Hessen for fremragende innsats for stat og befolkning i delstaten. Den ble innstiftet 1. desember 1989. Hessens fortjenstorden er delstatens fornemste utmerkelse.

## Inndeling
Ordenen hadde opprinnelig én klasse, men ble i 1998 delt i to. Etter dette er Hessens fortjenstorden inndelt i to grader, der den øverste bare betegnes *Hessens fortjenstorden* (*Hessischer Verdienstorden*) og den nedre *Hessens fortjenstorden i bånd* (*Hessischer Verdienstorden am Bande*).

## Insignier
Hessens fortjenstorden består av et hvitemaljert gullkors med hakk i korsendene. Midtmedaljongen er i rød emalje og bærer Hessens løve i gull med skraveringer som indikerer de egentlige heraldiske farger. Korset og medaljongen er satt på en åttetagget stjerne i gull. Ordenstegnet er identisk for begge grader, men er større for øvre grad enn for den lavere. 

Ordensbåndet er blått. Ordenstegnet for den høyere grad er opphengt i et bånd til å bære om halsen for menn og i en stor sløyfe til å bære ved skulderen for kvinner. For den lavere klasse er ordenstegnet for menn opphengt i et bånd til å bære på brystet, mens det for kvinner er opphengt i en mindre sløyfe.

## Tildeling
Det er satt begrensninger på antallet tildelinger. Antallet tildelinger i øvre grad kan maksimalt være 800 og antallet i nedre grad 2000. Delstaten Hessens ministerpresident blir automatisk innehaver av ordenen.

## Referanser


## Eksterne lenker
* Würdigung hervorragender Verdienste um das Land Hessen und seine Bevölkerung , Hessische Staatskanzlei
* «Der Verdienstorden des Landes Hessen», http://ordensmuseum.de/
Turistkart

Et **turistkart** er et kart tilrettelagt for turister som kommer på besøk til en gitt by eller et område. Kartet er ikke bestandig bygget opp etter de ellers så strenge kartografiske reglene som andre kart, men gater, plasser, hus og severdigheter er gitt vesentlig markering. Siden turistkart ofte er gratis, vil for eksempel hoteller, restauranter, bensinstasjoner e.l. bidra som sponsorer, og deres bedrifter avmerkes på turistkartet. De fleste større byer har turistkart utgitt av lokale turistbyråer, der også stoppesteder og linjer for kommunikasjon som buss, båt og bane er avmerket.

Siden slike kart ofte benyttes som hjelpemiddel for gående turister er målestokken på kartet tilpasset dette. Byens egen størrelse er likevel mer avgjørende for kartets målestokk; siden man kan greie seg med et mye mindre kart for Tønsberg enn for Tokyo. Det er derfor vanlig at større byer har oversiktskart over hele byen på kartets ene side, mens de mest interessante kartutsnittene finnes på kartets andre side.

Hvis kartet baserer seg på de standarder som benyttes for mer nøyaktige kart, kan turistkartet omtales som et bykart.
MT «Globe Asimi»

**MT «Globe Asimi»** var en oljetanker som forårsaket det hittil største oljesølet i Østersjøen. Utslippet var på 16&nbsp; 000 tonn og skjedde utenfor Klaipeda, Litauen 1981.

## Kilder
*http://www.greenpeace.se/esperanza/pdf/Farlig_trafikk.pdf
Nykarleby landkommune

**Nykarleby landkommune** (svensk: *Nykarleby landskommun*, finsk: *Uudenkaarlepyyn maalaiskunta*) er en tidligere kommune i landskapet Österbotten i Finland. Kommunen hadde  innbyggere i 1973. Flertallet av befolkningen i Nykarleby landkommune var svenskspråklig (91,7&nbsp;% svensktalende i 1960).

Nykarleby landkommune og nabokommunene Jeppo og Munsala ble 1. januar 1975 slått sammen med bykommunen Nykarleby.

## Referanser
«Castor»

**«Castor»** var et dampbarkskip som forsvant sporløst under Kapp Farvel med hele besetningen på 20 mann og fem passasjerer på hjemreisen fra Julianehåb til København. Skipet avgikk fra Julianehåb 7. oktober og ble sist sett ut for Nanortalik i oktober 1896. Først trodde man at skipet hadde overvintret i Grønland.

«Castor» var bygget av eik og furu i 1886 av O.M. Olsen i Sandefjord. Det ble solgt av A/S Oceana i 1896 til Den Kongelige Grønlandske Handel som erstatning for «Hvitebjørnen». Skipet var et dampbarkskip, dvs med seil og dampmaskin.

## Omkomne
* Claus Bonde Sartor, skipskaptein under Grønlands Styrelsen
* Carl Ringsted, kolonibestyrer i Grønland
* Peter Christian Rasmussen, besetning på Castor. Fødsel 15 juli 1862, Helligånds sogn København. Død 1896 okt, forsvundet med skibet "Castor".

## Kilder
*Dansk søulykkestatistikk/1896

## Eksterne lenker
*